ཁོ་རྫོང་བོད་རིགས་སློབ་འབྲིང་གི་ལོ་རིམ་གཉིས་པའི་སྐབས་སུ་ཕུ་བོ་བཀྲ་ཤིས་ཀྱིས་རོགས་སྐྱོར་འོག་ནས་ལོ་ངོ་དུ་མའི་སྨི་ལམ་ལྟ་བུའི་རེ་འདུན་སྟེ།ཡུན་རིང་སེམས་ལ་ཉལ་བའི་སྒྲ་སྙན་རྡུང་ལེན་སྦྱང་བའི་སྐལ་བ་ལྡན།དེ་ནས་བཟུང་ཁོས་སློབ་ཞོར་དང་ལས་ཞོར་ལ་བོད་ཀྱི་སྒྲ་སྙན་རྡུང་ལེན་ལ་ཧུར་ཐག་གིས་སྦྱང་བ་བྱས་ནསལོ་ནས་བཟུང་རྒྱལ་ཁབ་རིམ་པ་དང་ཞིང་ཆེན་རིམ་པ།ཁུལ་རིམ་པ།ས་གནས་རིམ་པའི་འཁྲབ་སྟོན་མང་བོར་ཞུགས་ལ་ཀན་ལྷོ་རྒྱང་བསྒྲགས་ཁང་དང་མཚོ་སྔོན་རྒྱང་བསྒྲགས་ཁང༌།མཚོ་སྔོན་བརྙན་འཕྲིན་ཁང༌སོགས་ཀྱི་གར་སྟེགས་དང་།གཞན་སྒྲ་ཐག་དང་འོད་སྡེར་དུ་མ་བརྒྱུད།ཕྱིང་གླུ་བཀྲ་ཤིས་དགུ་འཁྱིལ་དངསློབ་བུ་དགྱེས་པའི་དགའ་སྟོནགེ་དྲུགསོགས་མི་རིགས་ཀྱི་ལོ་རྒྱུས་དང་སྒྱུ་རྩལ་དུང་ཞེན་སོགས་ཀྱི་གསོན་ཉམས་དང་རིན་ཐང་གིས་ཕྱུག་པའི་རྡུང་ལེན་གྲངས་མང་ཞིགརྒྱ་ཆེའི་བོད་རིགས་སྤུན་ཟླ་རྣམས་ཀྱི་སྙན་ལམ་དུ་ཕུལ་མྱོང་བར་མ་ཟད།ཁོ་ལ་ཐེངས་དང་པོའི་མདོ་ཁམས་ཡུལ་གྱི་དམངས་གླུ་དང་རྡུང་ལེན་འགྲན་སྡུར་སྐབས་རྡུང་ལེན་གྱི་ཨང་གཉིས་པ་དང་དམངས་གླུའི་ཨང་གསུམ་པའི་གཟེངས་སྟོད་མཚན་སྙན་ཐོབ་ལ།ཀན་ལྷོ་ཁུལ་གྱི་ན་གཞོན་གླུ་བའི་འགྲན་སྡུར་ཁྲོད་སྔ་གཞུག་ཏུ་ཨང་གསུམ་པ་ནས་དང་པོའི་གཟེངས་སྟོད་མཚན་སྙན་ཐོབ་མྱོང༌།